Taɣfesfelt, temmal aɛeddi n tilas (l’exagération) deg ubdar n kra n temsalt. Mi ara yili walebɛaḍ izegged-itent ama deg usemẓi, ama deg usemɣer n kra. Am mi ara d-tiniḍ « D isaffen kan i d-iɣellin seg wallen-is », meḥsub yettru aṭas. D acu kan, mi ara yili d asemẓi, tasedrest (litote) i as-qqaren. Deg tbadut i d-yefka K. Buɛmaṛa, yenna-d belli « Taɣfesfelt, d tunuɣt (tugna) s-way-s amazan yeqqar-d aṭas, iwakken ad d-yesnimek drus kan. »226